ચૂંટણી સમયમાં રામ મંદિર મુદ્દો હંમેશા ગરમ રહે છે. ભાજપ પોતાના પાર્ટી મેનીફેસ્ટો થી લઈને ઈલેક્શન રેલીઓમાં રામ મંદિરનો ઉલ્લેખ કરતા આવ્યા છે. પરંતુ આ વખતે લોકોએ સત્તાધારી પાર્ટી ભાજપને ઘેરવા માટેની તૈયારી કરી લીધી છે. વિશ્વ હિન્દૂ પરિષદ અને શિવસેનાએ અયોધ્યામાં રામ મંદિર બનાવવા માટે સરકાર સામે મોરચો ખોલી નાખ્યો છે. જ્યાં એક તરફ વિશ્વ હિન્દૂ પરિષદના સંતોએ સાથે બેઠક કરીને સરકારને આ મુદ્દે ઓર્ડિનન્સ લાવવા માટે પડકાર આપ્યો છે, તો શિવસેનાએ પણ સરકાર સામે મોટું આંદોલન કરવાની તૈયારી કરી લીધી છે.